Să vezi și să nu crezi. Stratul zăpadă ajunge până la 6 metri, pe Transfăgărășan.
Drumarii au început operațiunea de deszăpezire a DN7C Transfăgărășan. Circulaţia pe Transfăgărăşan ar urma să fie deschisă la 1 iulie. Acțiunea de deszăpezire a început pe tronsonul cuprins între Bâlea Cascadă și Bâlea Lac.
Drumarii au început acţiunile de deszăpezire a Transfăgărăşanului, pe porţiunea dintre Bâlea Cascadă şi Bâlea Lac, unde sunt zone în care stratul de zăpadă are o grosime de până la şase metri. "Deocamdată se lucrează la eliberarea unui sens de circulație pentru a permite mai ușor accesul utilajelor în zonele unde stratul de zăpadă depășește chiar și 5-6 metri", au anunțat drumarii din Brașov pe Facebook.